text: পাকুন্দিয়া আদর্শ মহিলা কলেজ বাংলাদেশের কিশোরগঞ্জ জেলার পাকুন্দিয়া উপজেলায় অবস্থিত একটি উচ্চমাধ্যমিক শিক্ষা প্রতিষ্ঠান। কলেজটি ১৯৯৩ সালে প্রতিষ্ঠিত হয়। একাদশ-দ্বাদশ শ্রেণিতে মেয়েরা এতে পড়াশোনা করতে পারে। জাতীয় বিশ্ববিদ্যালয়ের অধীনে স্নাতক (সম্মান) কোর্সও কলেজটিতে চালু রয়েছে।
  
  ইতিহাস 
  সাবেক উপমন্ত্রী এ বি এম জাহিদুল হক ১৯৯৩ সালে কলেজটি প্রতিষ্ঠা করেন। কলেজটি একটি বেসরকারি শিক্ষা প্রতিষ্ঠান হিসেবে যাত্রা শুরু করেছিল। এটিই পাকুন্দিয়ায় স্থাপিত প্রথম মহিলা কলেজ।
  
  বর্ণনা
  
  অবস্থান 
  কলেজটি পাকুন্দিয়া পৌরসভার প্রাণকেন্দ্রে অবস্থিত। এটি প্রায় তিন একর জমির উপর স্থাপিত।
  
  প্রশাসন 
  কলেজটি ঢাকা শিক্ষা বোর্ড এর নিয়ন্ত্রণে এবং জাতীয় বিশ্ববিদ্যালয়ের অন্তর্ভুক্ত। কলেজটির বর্তমান অধ্যক্ষ হলেন মো. মোজাম্মেল হক।
  
  শিক্ষা কার্যক্রম
  
  পাঠ্যক্রম 
  উচ্চ মাধ্যমিক সার্টিফিকেট (এইচএসসি):
  
   বিজ্ঞান
   মানবিক
   ব্যবসায় শিক্ষা
  ডিগ্রী (পাস) কোর্স:
  
   বিএ (পাস)
   বিএসএস (পাস)
  অনার্স কোর্স:
  
   বাংলা
   সমাজকর্ম
  
  সহশিক্ষা কার্যক্রম 
  লেখাপড়ার পাশাপাশি কলেজটিতে প্রতিবছর বিভিন্ন সাংস্কৃতিক অনুষ্ঠানের আয়োজন করা হয়। এছাড়াও অন্যান্য কার্যক্রমের মধ্যে রয়েছে বিজয় দিবস কুচকাওয়াজে অংশগ্রহণ, একুশে ফেব্রুয়ারি উদ্‌যাপন, এবং বার্ষিক ক্রীড়া প্রতিযোগিতার আয়োজন।
  
  তথ্যসূত্র 
  
  বিষয়শ্রেণী:কিশোরগঞ্জ জেলার কলেজ
  বিষয়শ্রেণী:১৯৯৩-এ প্রতিষ্ঠিত শিক্ষা প্রতিষ্ঠান
  বিষয়শ্রেণী:১৯৯৩-এ বাংলাদেশে প্রতিষ্ঠিত
  বিষয়শ্রেণী:বাংলাদেশের বেসরকারি কলেজ
  বিষয়শ্রেণী:জাতীয় বিশ্ববিদ্যালয়ের অধিভুক্ত কলেজ
title: পাকুন্দিয়া আদর্শ মহিলা কলেজ